  Туспуктэм: Руслан Нуриахметов Анжелика Тихонова корреспондент Удмуртиысь 28 гуртъёсын но черкогуртъёсын умой мобильной герӟет но интернет кылдӥз. Инъет станциосты «Цифровая экономика» йӧскалык ӵектос улсын «Сельсовет» улосвыл ӵектосъя но операторлэн инвестпланэзъя пуктӥзы. Со сярысь элькун тӧролэн но кивалтэтлэн пресс-службазы ивортӥз. Умой мобильной герӟет но интернет вуттӥзы: Алнаш ёросысь Кузюмгуртэ но Шор Утчанэ; Вавож ёросысь Уё гуртэ но Тыловыл черкогуртэ; Вотка ёросысь Бадӟым Кивар но Куарса гуртъёсы; Грак ёросысь Вуж Эграе но Конзаводэ (Заречный); Дэбес ёросысь Бадӟым Ӟӧтымэ но Такагуртэ; Дэри ёросысь Выль Казьмасэ; Каракулино ёросысь Черново черкогуртэ; Кизнер ёросысь Булган черкогуртэ (Балдейка); Пичи Пурга ёросысь Пуро-Можгае, Бӧдья-Пурое (Сундуково), Кӧтшуре (Кечур), Эдэйгуртэ; Можга ёросысь Ломесьлудэ, Мельниковое но Поршур черкогуртэ; Сьӧлта ёросысь Югдонэ но Кӧлесуре; Ува ёросысь Кулябино гуртэ, Мушковай, Подмой, Кибы-Ӝыкъя но Каркалай черкогуртъёсы; Якшур-Бӧдья ёросысь Чернушка черкогуртэ. « 2021-тӥ арлы йылпумъянъёсъя, инъет станциос Удмуртиысь 85 гуртъёсын но черкогуртъёсын пуктӥзы. 26 сюрслэсь трос улӥсьёслэн умой мобильной герӟетсы но интернетсы кылдӥз. 2017-тӥ арысен сотовой герӟетэн но интернетэн вырись калыклэн лыдыз ог 16 процентлы йылӥз » Тимур Меджитов, Удмуртиысь цифровой азинсконъя министр Министр пусйиз, Удмуртиын умой мобильной герӟет но интернет вуттон ужъёс азьланьтэмын луозы. Тодэ вайытом, 2022-тӥ арын 4G герӟет Удмуртиысь 45 гуртъёсы вуоз. Тегъёс: Удмуртия Интернет гурт Технологиос  